en da en da da da ro da da da sv da da en sv da en da ca sv da da da da en da da da sv da da da en da sv fr da da en
Birgitta af Vadstena - Nordic Women's Literature
En af sin tids rigeste og mægtigste kvinder, for hvem det lykkedes at få politisk og åndelig indflydelse i det Europa, som hun berejste som få andre i samtiden. Født Birgersdotter var hun ældste datter af lagmand Birger Persson og Ingeborg, datter af lagmand Bengt Magnusson fra Ostergötland. Hun blev i 1316 gift med Ulf Gudmarsson, der døde som lagmand i 1344 umiddelbart efter den pilgrimsrejse, som han og Birgitta foretog til Det Hellige Land. Sammen fik de otte børn, hvoraf de fem nåede voksenalderen. For Birgitta Birgersdotter, der allerede som barn havde religiøse syner, blev ægtemandens død indgangen til en ny fase i hendes liv.
Hendes åbenbaringer, der blev nedskrevet på latin i samarbejde med hendes skriftefædre, den i Frankrig teologisk skolede magister Mathias, magister Petrus Olovsson fra Skåninge, Petrus af Alvastra, prior ved Alvastra Kloster og den spanske biskop af Jaën, Alfonso Pecha da Vadaterra, er et kunstnerisk og religiøst klenodie, præget af stor kraft i tro og følelse og af et fortællingens og beskrivelsens mesterskab. Petrus af Alvastra og Alfonso af Jaën samlede, redigerede og forelagde Birgittas nedskrevne visioner, Revelationes coelestes (Himmelske åbenbaringer) og Revelationes extravagantes (Yderligere åbenbaringer) for den pavelige kanoniseringskommission i 1377. I 1492 udkom de i trykt udgave. Den første oversættelse til nutidssvensk forelå først med Hjalmar Sundéns: Birgitta af Vadstena. Himmelska uppenbarelser, 1957-59.
Udvalgt litteratur om forfatteren
Emilia Fogelklou: Birgitta, 1919
Tore Nyberg (red.): Birgitta, hendes værk og hendes klostre i Norden, 1991
Flemming Madsen Poulsen (red.): Den hellige Birgitta af Vadstena, 1999
Hjalmar Sundén: Den heliga Birgitta: ormungens moder som blev kristi brud, 1973
Gunnel Vallquist: Helgonens svar, 1963
Sjælen er af langt bedre natur end kroppen
Begærets og følelsens sprog er sandhedens sprog
Værker af forfatteren online
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.